*The Adventures of Dollie* (1908)
**David Wark Griffith** (født 22. januar 1875 i La Grange i Kentucky i USA, død 23. juli 1948 i Los Angeles i California) var en amerikansk filmregissør. Griffith debuterte som filmregissør i 1907. Han regisserte filmene *En nasjons fødsel* (*The Birth of a Nation*, 1915), *Intolerance* og *Abraham Lincoln*. Han er av André Bazin regnet som en farsfigur for den moderne klassiske filmen.[]

Bakgrunn
--------

D.W. Griffith var sønn av bonden Jacob Griffith og hans hustru Mary Perkins. Faren tjenestegjorde som offiser (oberst) i den amerikanske borgerkrig på konføderasjonens (sørstatenes) side, og døde da sønnen var ti år gammel. 

Han fikk sin skolegang i en ettroms skole der storesøsteren Mattie Griffith var lærerinne. Familien var metodister. 

Da han var blitt 14 år gammel, gav moren opp gården og flyttet med ham til Louisville. Der åpnet hun et boarding house, men måtte oppgi dette etter kort tid. For å hjelpe til med familiens utkomme sluttet Griffith på skolen og arbeidet så i en tørrvarehandel og i en bokhandel.

Karriere
--------

D.W. Griffith virket først som skuespiller, men ble helt og holdent regissør fra 1908. Ved siden av Thomas H. Ince var han en foregangsmann innen stumfilmens teknikk.

Griffith debuterte som filmregissør i 1907. Han regisserte *En nasjons fødsel* (*The Birth of a Nation*, 1915), *Intolerance* og *Abraham Lincoln*. Han har i ettertid fått kritikk for å romantisere Ku Klux Klan og for hvordan han skildret den svarte befolkningen. Filmen[*hvilken?*] utnyttet avanserte kamera- og fortellerteknikker, og dens popularitet gjorde at langfilmen fikk sitt gjennomslag i USA. Filmen utløste store kontroverser omkring rasespørsmål i USA. I ettertid er filmen både kjent for sine radikale teknikker og fordømt for sin rasistiske filosofi. Filmen er blitt boikottet av NAACP, etter at fremvisninger av filmen hadde ført til oppløp ved flere kinoer; den ble sensurert flere steder, blant annet i New York. 

Blant andre filmer er *Judith of Bethulia*, *Broken Blossoms*, *The fall of Babylon*, *Gjennem stormen* og *De to foreldreløse*.

Griffith skapte den første filmthrilleren, *The Sealed Room*, som hadde premiere i 1909. Han oppdaget blant andre Mary Pickford, Lillian Gish, Mae Marsh og Dorothy Gish. I 1919 opprettet han sammen med Mary Pickford, Douglas Fairbanks og Charlie Chaplin filmselskapet United Artists.

Etter lydfilmens gjennombrudd havnet han gradvis i glemselen.

Se også
-------

* D.W. Griffiths filmografi

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Proleksis Encyclopedia, oppført som David Wark Griffith, Proleksis enciklopedija ID 24527[Hentet fra Wikidata]
3. 1 2   GeneaStar, GeneaStar person-ID griffithd[Hentet fra Wikidata]
4. 1 2   Gran Enciclopèdia Catalana, oppført som David Wark Griffith, Gran Enciclopèdia Catalana-ID 0031142[Hentet fra Wikidata]
5. ↑   www.virtual-history.com[Hentet fra Wikidata]
6. ↑   www.theyshootpictures.com[Hentet fra Wikidata]
7. ↑   Gemeinsame Normdatei, besøkt 30. desember 2014[Hentet fra Wikidata]
8. ↑   www.amoeba.com[Hentet fra Wikidata]
9. 1 2   Find a Grave, Find a Grave 1744, besøkt 19. april 2023[Hentet fra Wikidata]
10. ↑   Museum of Modern Arts online samling, MoMA kunstner-ID 90865, besøkt 4. desember 2019[Hentet fra Wikidata]
11. ↑   Academy Awards Database, oppført som David Wark Griffith, Academy Awards Database nominee ID 935, besøkt 24. februar 2022[Hentet fra Wikidata]
12. 1 2  *Svensk uppslagsbok*, Malmö 1932

Eksterne lenker
---------------

* (en) David Wark Griffith – kategori av bilder, video eller lyd på Commons Rediger på Wikidata
* (en) D. W. Griffith på Internet Movie Database Rediger på Wikidata

* (sv) D. W. Griffith i Svensk Filmdatabas Rediger på Wikidata

* (da) D. W. Griffith på Filmdatabasen Rediger på Wikidata

* (fr) D. W. Griffith på Allociné Rediger på Wikidata

* (en) D. W. Griffith på AllMovie Rediger på Wikidata

* (en) D. W. Griffith hos Rotten Tomatoes Rediger på Wikidata

* (en) D. W. Griffith hos The Movie Database Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Encyclopædia Universalis **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** NKC **·** BNE **·** CiNii
 |